钦定古今图书集成/明伦汇编/闺媛典/第197卷 > 俞显义妻潘氏
## 钦定古今图书集成/明伦汇编/闺媛典/第197卷 > 俞显义妻潘氏

按《婺源县志》：“潘氏，桃溪潘镇女。年十九归城西俞显
义。年二十三而寡，子二，长在抱，次在腹。氏死而复苏
者数四，强起事二亲。甫除丧，日者曰：‘子宫当三人，克
有令终’。盖探之也。自是遂不喜星筭，兄弟亦不常接，
勗勉二孤，剖决家事，肃如也。历五十年如一日。年七
十五卒。”